Börn og unglingar sem neyta orkudrykkja daglega eru líklegri til þess að þjást af svefntruflunum, kvíða, óróa og hjartsláttartruflunum, að því er segir í niðurstöðum áhættumats norsku vísindanefndarinnar fyrir mat og umhverfi (Viteskapskomiteen for mat og miljø) sem var kynnt í dag.
Þó kemur fram að smærri skammtar af og til séu ekki taldir valda neikvæðum heilsufarslegum afleiðingum, megin breytan sé magn koffíns.
Áhættumatið sneri aðallega að neyslu orkudrykkja barna og ungmenna á aldrinum átta til átján ára, og var unnið að beiðni norsku matvælastofnunarinnar (Mattilsynet).
Skammtastærðir skipta máli
Neysla eins skammtar á dag sem inniheldur meira en 1,4 mg koffín á hvert kíló þess sem neytir skammtsins, getur valdið svefntruflunum. Fari neyslan yfir þrjú mg á hvert kíló getur það haft slæmar heilsufarslegar afleiðingar fyrir hjarta- og æðakerfi, einnig taugakerfi.
Samkvæmt vísindamönnunum mun barn sem vegur 30 kíló aðeins þola að drekka hálfa 250 ml dós af orkudrykk, innihaldi hún 80 mg koffín. Sextíu kílóa unglingur getur hins vegar drukkið alla dósina án þess að það hafi nokkur áhrif.
10 lítra á einum degi
Meðalneysla orkudrykkja meðal þeirra sem neyta mesta magns orkudrykkja í aldurshópnum átta til átján ára mældist á bilinu 114 til 418 ml á dag. Hæsta gildi sem fannst fyrir aldurshópinn átta til níu ára var 400 ml á dag og tíu lítrar fyrir aldurshópinn sextán til átján ára.
Miðgildi eðlilegrar neyslu orkudrykkja mældist á bilinu 1 til 81 ml á dag fyrir átta til átján ára.
Börn og unglingar sem neyta orkudrykkja daglega eru líklegri til þess að þjást af svefntruflunum, kvíða, óróa og hjartsláttartruflunum.
Þó kemur fram að smærri skammtar af og til séu ekki taldir valda neikvæðum heilsufarslegum afleiðingum, megin breytan sé magn koffíns.
Neysla eins skammtar á dag sem inniheldur meira en 1,4 mg koffín á hvert kíló þess sem neytir skammtsins, getur valdið svefntruflunum.
Meðalneysla orkudrykkja meðal þeirra sem neyta mesta magns orkudrykkja í aldurshópnum átta til átján ára mældist á bilinu 114 til 418 ml á dag.
Hæsta gildi sem fannst fyrir aldurshópinn átta til níu ára var 400 ml á dag og tíu lítrar fyrir aldurshópinn sextán til átján ára.